钦定古今图书集成/明伦汇编/氏族典/第462卷 > 《廖用贤尚友录》 > 顾谦
## 钦定古今图书集成/明伦汇编/氏族典/第462卷 > 《廖用贤尚友录》 > 顾谦

按《万姓统谱》：“谦，字仲谦，世为仪真著姓。五岁性颖异，
弱冠博闻强记，举止凝重，事母至孝，居丧形容骨立，
人皆怜之。洪武庚辰登进士，拜御史。按治南诏，宣布
德意，开设衙门，夷咸向化。宾贡。历通政司参议，改浙
江佥事。所至击奸戢贪，举贤劝士，为时名吏。能诗，所
著有《鲁斋稿》《爱梅轩集》。”